एक्ट्रेस ने फोटोज पोस्ट कर दिया मुंहतोड़ जवाब, बोलीं- ये कल्पना से परे है
TV Actress Chhavi Mittal Reacts On Trollers Against Kissing Her Kids. कई बार वह सोशल मीडिया पर ट्रोलर्स का निशाना बानी हैं। अब हालही में उन्हें अपने बच्चों को किस करने पर ट्रोल किया जा रहा है।
टीवी एक्ट्रेस छवि मित्तल को अक्सर ट्रोलिंग का सामना करना पड़ता है। कभी ब्रेस्ट कैंसर पर खुलकर बोलने के लिए तो कभी बोल्ड लुक्स के लिए, कई बार वह सोशल मीडिया पर ट्रोलर्स का निशाना बानी हैं। अब हालही में उन्हें अपने बच्चों को किस करने पर ट्रोल किया जा रहा है।
छवि मित्तल ने ट्रोलर्स को दिया जवाब
दरअसल, छवि ने कुछ दिन पहले अपने यूट्यूब चैनल पर एक वीडियो शेयर किया था, जिसके थंबनेल में वो अपने बेटे को किस करती नजर आई थीं। लेकिन सोशल मीडिया पर उनका बेटे को इस तरह किस करना कुछ लोगों को पसंद नहीं आया और उन्होंने एक्ट्रेस को ट्रोल करना शुरू कर दिया। एक यूजर ने कमेंट करते हुए लिखा, 'थंबनेल इमेज के लिए डिसलाइक... हमें अपने बच्चों को इस तरह किस नहीं करना चाहिए। मैं इसे चाइल्ड एब्यूज मानूंगा।' जिसके बाद एक्ट्रेस ने किस करते हुए और फोटोज शेयर कर ट्रोलर्स को जवाब दिया ।
फोटो शेयर कर बोलीं- ये कल्पना से परे है
छवि मित्तल ने इन फोटोज को शेयर करते हुए लिखा, 'कल्पना से परे है कि एक मां अपने बच्चों को कैसे प्यार करती है, इस पर कुछ लोगों को आपत्ति हो सकती है। इस ट्रोल के कमेंट पर मेरे सपोर्ट में जो कमेंट्स आए, वो सिर्फ मेरे सपोर्ट में नहीं हैं, वो इंसानियत के सपोर्ट में हैं। प्यार। ढेर सारा प्यार। अपने दोनों बच्चों को उनके मुंह पर किस करते हुए मेरी कुछ और तस्वीरें शेयर कर रही हूं, क्योंकि मुझे नहीं पता कि उनके लिए अपने प्यार की सीमाएं कैसे तय करूं। मैं उन्हें प्यार दिखाने के बारे में बेशर्म होना सिखाती हूं। केवल एक चीज जो मैं उन्हें सिखाती हूं कि लोगों को चोट नहीं पहुंचाना है, खासकर उनसे जिन्हें वे प्यार करते हैं। माता-पिता के रूप में आपके लिए प्रेम भाषा क्या है? मुझे बताइए।'
कुछ यूजर्स ने किया सपोर्ट 
छवि मित्तल के इस पोस्ट पर जहां कुछ लोग उन्हें ट्रोल कर रहे है तो वहीं कुछ लोग उनका सपोर्ट कर रहे हैं। इस वीडियो पर एक यूजर ने कमेंट करते हुए लिखा- 'थंबनेल वाली इमेज में कुछ भी गलत नहीं है।' तो वहीं दूसरे यूजर ने लिखा, 'ये कौन लोग हैं जो अपने बच्चों को प्यार करने से पहले दिमाग में सारी कैलकुलेशन बिठाते हैं कि कैसे प्यार करना है, कितना प्यार करना है, कितना अच्छा है कितना बुरा है, कितनी लिमिट है और कितनी नहीं। मां प्यार करते हुए कुछ नहीं सोचती वो बस प्यार करती है यार। कैसे हो आप लोग क्यों आपको ऐसा लगता है कि आप सही और बाकी सब गलत हैं। प्लीज खुश रहो और दूसरों को भी रहने दो, उनका भी हक है दुनिया में खुश रहने का'।